قلات(فیض نیچاری) الہ یار زئی مینگل و قمبرانی قبیلہ نا نیام اٹ ڈغار نا جھیڑہ نا خیر مس‘ حوال نارد اٹ الہ یارزئی مینگل و قمبرانی قبیلہ نا نیام اٹ بھلو وخت اسے آن ڈغار نا زی آ جھیڑہ ئس۔ دا بابت شہید میر نورالدین مینگل ہاوس قلات اٹ قبائلی راہشون میر قادربخش مینگل الہ یارزئی مینگل و قمبرانی قبیلہ نا بندغ آتا خیر ءِ کرے۔ دا وخت آ سردار غلام حسین عمرانی‘ سید حبیب شاہ‘ میر عبدالقادر قمبرانی‘ میر داﺅد خان قمبرانی وایلوفک ساڑی ئسر۔ او پاریر کہ قبائلی جھیڑہ غاتے چٹفنگ وخت انا گرج ءِ‘ تین پہ تین نا جھیڑہ غاتے چٹفسا نن شونداری وشونہالی ناکنڈآ گام کننگ کینہ‘ او پاریر کہ بلوچ قوم تین پہ تین نا جھیڑہ غاتے چٹفسا اسیجا مرے۔
